El 1942, Hitler modificà el seu objectiu principal d'una victòria immediata a l'Est, per a una campanya a llarg termini al sud de la Unió Soviètica, anomenada Cas Blau, per tal de conquerir els vitals camps petrolers del Caucas que permetrien als alemanys un llarg esforç de guerra. Mentre que els generals de l'Exèrcit Roig veien com l'interès de Hitler es dirigia cap al sud, Stalin ho considerà com una maniobra de flanqueig per prosseguir l'atac contra Moscou. Malgrat aquest error apreciació, Hitler es va obsessionar amb la conquesta de Stalingrad, donant lloc a una llarga batalla (agost de 1942- febrer de 1943). Una contraofensiva soviètica al mes de novembre de 1942, coneguda com a operació Urà, va provocar l'encerclament del VI exèrcit alemany i la seva posterior rendició en unes condicions extremes. Aquest fet va significar un gir de la marxa de la guerra. Durant la mateixa, la revista Time nomenà a Stalin com a Persona de l'Any en dues ocasions i va ser un dels aspirants a rebre el títol de Persona del Segle.